за промишлеността на Съюза. Наред с други последици това навлизане вероятно би причинило загуба на пазарен дял, спад на продажните цени и по-слабо използване на капацитета, и като цяло сериозно би влошило финансовото състояние на промишлеността на Съюза.
 (189)
 Поради това Комисията стигна до заключението, че запазването на антидъмпинговите мерки по отношение на КНР би било в интерес на промишлеността на Съюза.
 6.2. Интерес на несвързаните вносители и ползвателите
 (190)
 При първоначалното разследване беше установено, че налагането на мерките вероятно няма да има сериозни отрицателни последици за вносителите и ползвателите в Съюза. Съдействие при разследването оказаха шестима вносители (четирима от които са и ползватели на разглеждания продукт), които представиха отговори на въпросника. Само един от тях посочи, че възразява срещу мерките.
 (191)
 При разследването беше установено, че по-голямата част от вноса се прави в режим активно усъвършенстване (при който не се дължи антидъмпингово мито). Освен това стопанската дейност на вносителите често е организирана на големи сегменти, в които разглежданият продукт изобщо не се използва. Същите вносители поясниха, че имат много други източници за доставка на разглеждания продукт. Също така от разгледаните разходи на вносителите е видно, че разглежданият продукт формира (средно) по-малко от 10 % от общите им производствени разходи за крайни продукти.
 (192)
 Тъй като от изложеното в предходното съображение се потвърждава, че мерките не са имали съществено отражение върху вносителите и ползвателите, Комисията стигна до заключението, че продължаването на мерките няма да има сериозно неблагоприятно въздействие за тях.
 (193)
 Една заинтересована страна, която е сменила вносителите на голяма част от доставките си и вместо от китайски ги набавя от индийски производители износители, изказа твърдението, че мерките не са били от полза за промишлеността на Съюза. Както се пояснява в раздел 4.5 обаче, от общото състояние на промишлеността на Съюза е видно, че тя може да се възползва от мерките, ако няма големи количества внос от КНР.
 6.3. Заключение относно интереса на Съюза
 (194)
 Въз основа на гореизложеното Комисията стигна до заключението, че няма наложителни причини, свързани с интереса на Съюза, срещу запазването на сега действащите антидъмпингови мерки по отношение на вноса на разглеждания продукт с произход от Китайската народна република.
 7. ОКОНЧАТЕЛНИ АНТИДЪМПИНГОВИ МЕРКИ
 (195)
 От направените заключения относно вероятността от продължаване на дъмпинга и на вредата следва, че в съответствие с член 11, параграф 2 от основния регламент приложимите антидъмпингови мерки, наложени върху вноса на някои видове безшевни тръби от неръждаема стомана с произход от КНР с Регламент за изпълнение (ЕС) No 1331/2011, следва да останат в сила.
 (196)
 Като се има предвид най-новата съдебна практика на Съда (12), е целесъобразно да се предвиди процент на лихвата за забава, платима в случай на възстановяване на окончателните мита, тъй като в съответните действащи разпоредби относно митата не е предвиден такъв лихвен процент и прилагането на националните правила би довело до неоправдани различия между стопанските субекти в зависимост от това коя държава членка са избрали за митническо оформяне.
 (197)
 Мерките, предвидени в настоящия регламент, са в съответствие със становището на комитета, създаден съгласно член 15, параграф 1 от Регламент